wickkiey/tamil-wikipedia-chunked huggingface dataset:
# குருசாடே அருங்காட்சியகம், கொல்கத்தா

## வரலாறு

புகழ்பெற்ற இந்திய ஐ.சி.எஸ் அதிகாரியான குருசாடே தத் 1905-1941 வரை தன் முழு பணிக்காலத்திலும் 3,000 க்கும் மேற்பட்ட கலைப்பொருட்களை சேகரித்தார். இந்த கலைப்பொருட்களானவை 1929 மற்றும் 1939 ஆண்டுகளுக்கு இடையில் சேகரிக்கப்பட்டன.  
அவர் காலமான பிறகு அவரது உடமைகள், குறிப்பாக கலைப்பொருட்கள் ஒரு எஸ்டேட்டில் சேகரித்து வைக்கப்பட்டன, அதில் ஒரு அறக்கட்டளையின் மேற்பார்வையில் வைக்கப்பட்டிருந்தது, அதன் அறங்காவலர்களாக இருவர் இருந்தனர். ஒருவர் குருசாடே தத்தின் மைத்துனரான மேஜர் (கெளரவ) பசந்த குமார் தே ஆவார், அவர் பிஎன்ஆர் நிறுவனத்தின் வணிக போக்குவரத்து மேலாளராகப் பணியாற்றி ஓய்வுபெற்றவர், அவர் அக்குடும்பம் சார்பாக நியமிக்கப்பட்ட அறங்காவலர் ஆவார். மற்றொருவர் ஸ்ரீசுபிமால் ரே என்பவர். அவர் இந்திய உச்ச நீதிமன்றத்தின், முன்னாள் நீதிபதி ஆவார். அவர் அறக்கட்டளைக்கு சட்ட ஆலோசகராக இருந்தார் . தத்தின் மகனான பிரேந்திரசாதே தத் முன்னர் பர்மா ஷெல் நிறுவனத்தில் பணியாற்றியவர் ஆவார். அவர் இந்த கலைப்பொருட்களை நிர்வகிப்பதில் முக்கியமான பொறுப்பினை வகித்தார். அறக்கட்டளையின் இரண்டு உறுப்பினர்கள் மற்றும் அவரது மகன் தந்த பரிந்துரைகளின் அடிப்படையில் பெங்கால் பிரதாச்சாரி சொசைட்டியால் இந்த அருங்காட்சியகம் நிறுவப்பட்டது.பின்னர், இந்த கலைப்பொருட்கள் கொல்கத்தாவின் ஜோகாவில் புதிதாக நிறுவப்பட்ட அருங்காட்சியகக் கட்டடத்திற்கு மாற்றப்பட்டன. 1961 ஆம் ஆண்டில் அப்போதைய மேற்கு வங்க முதல்வராக இருந்த டாக்டர் பிதன் சந்திர ரே முன்னிலையில் இந்த அருங்காட்சியக கட்டிடம் மற்றும் காட்சிக்கூடங்கள் திறந்து வைக்கப்பட்டன. மற்றும் 1963 ஆம் ஆண்டில் இந்திய கல்வி அமைச்சராக இருந்த பேராசிரியர் ஹுமாயூன் கபீர் முன்னிலையில் காட்சிக் கூடங்கள் திறக்கப்பட்டன.  
இந்த அருங்காட்சியகத்தை தத்தின் மருமகள் அரோதி தத் நிர்வகித்து வந்தார், அவர் அந்த அருங்காட்சியகத்தின் நீண்ட காலத் தலைவர் பொறுப்பில் இருந்தவர் ஆவார். வரலாற்றாசிரியர், பருன் டி, பல ஆண்டுகளாக அருங்காட்சியகத்தின் குழுவில் குடும்பம் சார்பாக அமைக்கப்பட்ட வேட்பாளராக இருந்தார். இந்த அருங்காட்சியகம் ஒரு தன்னாட்சி அமைப்பாகும், இது 1984 ஆம் ஆண்டு முதல் இந்திய அரசின் ஜவுளி அமைச்சின் வழிகாட்டுதலின் கீழ் செயல்பட்டு வருகிறது.
# குருசாடே அருங்காட்சியகம், கொல்கத்தா

## சிறப்புகள்

இந்த அருங்காட்சியகமானது - பிரிக்கப்படாத வங்காளம் மற்றும் இந்தியாவின் நாட்டுப்புற மற்றும் பழங்குடி கலைகள் மற்றும் கைவினைகளின் தனித்துவமான தேசிய புதையலாக அமைந்துள்ளது. 1929 மற்றும் 1939 க்கு இடையில் ஐ.சி.எஸ் (1882-1941) ஸ்ரீ குருசாடே தத் அவர்களால் தனிப்பட்ட முறையில் சேகரிக்கப்பட்ட 2325 நேர்த்தியான மாதிரிகளுடன் இந்த அருங்காட்சியகம் நிறுவப்பட்டது. அப்போது அவர் வங்காளத்தின் தொலைதூர பகுதிகளில் மாவட்ட ஆட்சியராக இருந்தார். நாட்டுப்புற கலைகள் மற்றும் கைவினைகளின் 3300 க்கும் மேற்பட்ட நேர்த்தியான கண்காட்சிகளின் தொகுப்புகளைக் கொண்டு அமைந்துள்ள இந்த அருங்காட்சியகம், கிராமப்புற வாழ்க்கையின் வீரியத்தையும் உயிர்ப்பையும் பிரதிபலிக்கின்றன. மேலும் அது மற்றும் கலை மற்றும் சமூக மரபுகள், மத நம்பிக்கைகள், நடைமுறைகள் மற்றும் கருப்பொருள்கள் போன்றவற்றையும் எடுத்துரைக்கின்றன. ஒருங்கிணைந்த வங்காளத்தில் காணப்பட்ட அழகியல் ஒருங்கிணைப்பு மற்றும் கலாச்சார தாக்கங்கள் பற்றிய தெளிவான கருத்துகளையும் இங்கு காணமுடியும். குருசாடே தத்தின் கலைத் தொகுப்புகள் விலைமதிப்பற்றவை மற்றும் தனித்துவமானவை என்ற பெருமையினைக் கொண்டவையாகும். உலகின் எந்த அருங்காட்சியகங்களிலும் இத்தகு சிறப்பினைக் காண முடியாது.
# குருசாடே அருங்காட்சியகம், கொல்கத்தா

## சேகரிப்புகள்

இந்த அருங்காட்சியக்தின் சேகரிப்பில் தொல்பொருள் பொருள்கள், தெய்வ உருவங்கள், கையெழுத்துப் பிரதிகள், முகமூடிகள், இசைக்கருவிகள், ஓவியங்கள், ஜவுளி மற்றும் மரவேலைப்பாடு கொண்ட பொருள்கள் ஆகியவை அடங்கும்.
# மாயா (தொலைக்காட்சித் தொடர்)

**மாயா** என்பது 2018 ஆம் ஆண்டு தென்னிந்திய மொழிகளில் ஒளிபரப்பான திகில் மீயியற்கை கனவுருப்புனைவு தொலைக்காட்சி நாடகத் தொடர் ஆகும். இது 9 ஜூலை 2018 முதல் 20 அக்டோபர் 2018 வரை சன் தொலைக்காட்சி, ஜெமினி தொலைக்காட்சி, சூர்யா தொலைக்காட்சி மற்றும் உதயா தொலைக்காட்சி ஆகியவற்றில் வெவ்வேறு நேரங்களில்ஒளிப்பரப்பியது.  
இந்த நிகழ்ச்சி நந்தினிக்குப் பிறகு நான்கு தென்னிந்திய மொழிகளில் (தமிழ், மலையாளம், கன்னடம் மற்றும் தெலுங்கு) மொழிகளில் சன் என்டர்டெயின்மெண்ட் நிறுவனத்தால் வெவ்வேறு காலங்களில் ஒளிப்பரப்பப்பட்ட இரண்டாவது தென்னிந்தியத் தொலைக்காட்சித் தொடராகும்..  
இந்த நிகழ்ச்சி தென்னிந்திய தொலைக்காட்சி நிகழ்ச்சிகளில் இரண்டாவது பெரிய பொருட்செலவில் தயாரிக்கப்பட்ட தொடராகவும், நாகினி மற்றும் நந்தினிக்குப்க்கு அடுத்தபடியாக இந்திய தொலைக்காட்சியில் மூன்றாவது பெரிய பொருட்செலவில் தயாரிக்கப்பட்ட தொடராகவும் தொலைக்காட்சித் தொடராகவும் இருப்பதாகக் கூறப்படுகிறது.  
அஜய், ஆயிசா மற்றும் நட்சத்திர சீனிவாஸ் ஆகியோர் இந்தத் தொடரின் முக்கிய கதாநாயகர்களாக நடித்துள்ளனர். அதே நேரத்தில் மனோபாலா, சிங்கமுத்து மற்றும் வின்சென்ட் அசோகன் உள்ளிட்ட சில பிரபலமான தமிழ் திரைப்படக் கலைஞர்களும் முக்கிய வேடங்களில் நடித்துள்ளனர். இந்தத் தொடரை 'நந்தகுமார்' இயக்கியுள்ளார். தமிழ் திரைப்பட இயக்குநர் சுந்தர் சி. மற்றும் அவரது மனைவி, நடிகை குஷ்புவுடன் இணைந்து நந்தினி தொலைக்காட்சி தொடரின் தயாரிப்பாளர்களாக தற்போது பணியாற்றி வருகின்றனர்.
# மாயா (தொலைக்காட்சித் தொடர்)

## கதை

கழுகு ஒன்று அரண்மனையின் மேல் பறந்து வந்து ஒரு ஓலைச்சுவடியில் எழுதப்பட்ட ஒரு செய்தியை விட்டுவிட்டு செல்வதிலிருந்து கதை தொடங்குகிறது. பின்னர் பத்ராவால் மனோபாலாவால் அந்த ஓலைச்சுவடி கண்டுபிடிக்கப்பட்டு, அன்றிரவு தியானத்திலிருந்த ராணா மாயன் என்று அழைக்கப்படும் தனது குரு சுமார் 2000 ஆண்டுகளுக்குப் பிறகு அரண்மனைக்கு வரவிருக்கும் செய்தியை படித்து விளக்குகிறார். பத்ரா இதைப் பற்றி கவலைப்படத் தொடங்குகிறார். அவரது கவலையை கவனித்த பத்ராவின் மனைவி அவரை மிகவும் கவலையடையச் செய்யும் விஷயத்தைப் பற்றி விசாரிக்கிறார். ஓலைச்சுவடியில் எழுதப்பட்டதை பத்ரா தனது மனைவியிடம் கூறுகிறார், மேலும் தனது குரு மிகவும் கோபமான நபர் என்றும் அவருக்கு பொருத்தமானதைச் செய்ய வேண்டும் என்றும் கூறுகிறார்.  
அவரது குரு அரண்மனைக்கு வருவதற்கு முன்பு கவனக்குறைவாக இருந்த அவரது மனைவி அவரிடம் தனது குருவின் கோபம் அவளுக்கு என்ன செய்யும் என்று கூறுகிறார். பத்ரா அவள் கவனக்குறைவாக இருக்க வேண்டாம் என்று கூறி பதிலளித்து, தனது குரு 27 தலைமுறைகளாக வாழ்ந்து வருகிறார் என்றும் அவர் 2000 வயதுக்கு மேற்பட்டவர் என்றும் தொடர்ந்து கூறுகிறார். ராணா மாயன், தூமாவதி அம்மனின் மகன் (ஒரு டெமிகோட் தந்திரம்). கலந்தகன் என்று அழைக்கப்படும் ஒரு தீமையை சிறையில் அடைப்பதற்கு அவனது குரு தான் காரணம் என்றும் அவர் குறிப்பிடுகிறார். அதே நேரத்தில் அவர் திரும்பி வருவதற்கான காரணம் இன்னும் பார்வையாளர்களுக்கு முழுமையாக வெளிப்படுத்தப்படவில்லை, ஆனால் அவரது சீடர் பத்ரா ஊகித்து விடுகிறார். அவர் திரும்பி வருவதால் பெரிய மற்றும் பயங்கரமான ஒன்று நிகழ விருப்பதை அறிந்து கொள்கிறார்.  
இந்த காட்சி பின்னர் சன் செய்தி தொலைக்காட்சிக்கு மாறுகிறது, இதில் இமாச்சல பிரதேசத்தில் 8.2 ரிக்டர் அளவிலான ஒரு பெரிய பூகம்பம் ஏற்பட்டதாக ஒரு செய்தி நிருபர் தெரிவிக்கிறார். மேலும் இந்த பூகம்பத்தால் பேரழிவு இந்தியா முழுவதும் உணரப்படுகிறது. பிறகு என்னவாயிற்று என்பது மீதிக்கதை விரிவாக எடுத்துச் செல்கிறது.
# காடு (2014 திரைப்படம் )

**காடு** (ஆங்கிலம்: Kaadu) என்பது 2014 ஆம் ஆண்டு வெளிவந்த இந்தியத் தமிழ்ப் படமாகும். இதை ஸ்டாலின் ராமலிங்கம் எழுதி இயக்கியுள்ளார் மற்றும் நேரு நகர் நந்து தயாரித்துள்ளார். இப்படத்தில் விதார்த் மற்றும் சம்ஸ்கிருதி ஷெனாய் ஆகியோர் முக்கிய வேடங்களில் நடித்துள்ளனர். முத்துக்குமார், சமுத்திரக்கனி, ஆடுகளம் நரேன், மற்றும் தம்பி ராமையா உள்ளிட்டோர் துணை வேடங்களில் நடித்துள்ளனர். படத்தொகுப்பு காசி விஸ்வநாதன், இசையமைத்தவர் கே என்பராவார்.. இந்த படம் 21 நவம்பர் 2014 அன்று வெளியிடப்பட்டது.
# காடு (2014 திரைப்படம் )

## கதை

வேலு அருகிலுள்ள காட்டை அடிப்படையாகக் கொண்டு, காட்டில் இருந்து சேகரிக்கப்பட்ட விறகுகளை தனது வாழ்வாதரத்திற்காக உள்ளூர்வாசிகளுக்கு விற்கிறார். அவர் இயற்கையை நம்புகிறார், அதைப் பாதுகாத்து அடுத்த தலைமுறையினருக்கு அனைத்து வளங்களையும் வழங்க நினைக்கிறார். பள்ளி மாணவியான பூங்கொடி அருகிலுள்ள ஊரில் வசிக்கிறாள். அவள் வேலுவை காதலிக்கிறாள். வேலுவும் அவளை விரும்புகிறான். வேலுவின் நண்பரான கருணா வன அதிகாரியாக ஆசைப்படுகிறான். ஆனால் ஏழையாக இருப்பதால், தேர்வாளர்களுக்குத் தேவையான லஞ்சத்தை அவனால் அளிக்க முடியவில்லை. விரக்தியில், அவர் வேறு ஒருவருக்காக சந்தன மரத்தை கடத்த முயற்சிக்கிறான். ஆனால் வனத்துறைக் காவலர்களிடம் சிக்கிக் கொள்கிறான். தனது கனவு வேலையைப் பெறுவதற்கான வாய்ப்பை இழந்து விடாதிருக்க வேலுவை தனக்கு பதிலாக சிறைக்குச் செல்லுமாறு அவன் கேட்டுக்கொள்கிறான். நட்புக்காக வேலு ஒப்புக்கொள்கிறான். அவனது நண்பன் தான் நினைக்கக்கூடிய உண்மையாக இருக்கக் கூடிய மனிதனாக இல்லை என்பதை வேலு உணரவில்லை. சிறையில் அடைக்கப்பட்ட வேலு அங்கு ஒரு அரசியல் தலைவரும் சமூக சீர்திருத்தவாதியுமான நந்தாவை சந்திக்கிறான். நந்தாவின் வழிகாட்டுதலின் கீழ் வேலு வேறு மனிதனாக மாறுகிறான். இங்கே, விஷயங்கள் அவரது வாழ்க்கையில் ஒரு திருப்பத்தை ஏற்படுத்துகின்றன.  
இதற்கிடையில், கருணா மாவட்ட வன அலுவலரை ஏமாற்றி, வன அதிகாரியாகிவிடுகிறான். தன்து பதைவியை வைத்து, வனத்தில் வசிக்கும் மக்களை விரட்டுவதன் மூலம் தனது தனிப்பட்ட லாபத்திற்காக காட்டை கையகப்படுத்த முயற்சிக்கிறான். அரசாங்கத்திற்கும் கடத்தல்காரர்களுக்கும் இடையிலான மோதலில், கிராமவாசிகள் இரு பக்கங்களிலிருந்தும் மோசமாக சுரண்டப்படுகிறார்கள். வேலுக்கு பிணை கிடைத்து சிறையிலிருந்து வெளியில் வந்து, கருணா மற்றும் கடத்தல்காரர்களுக்கு எதிராக போராடுகிறான். கிராமவாசிகள் நகரத்திற்கு குடிபெயர்வதிலிருந்து தடுப்பதிலும் கடத்தல்காரர்களிடமிருந்து காட்டை காப்பாற்றுவதற்கும் போராடுகிறான்.  
நாம் காடுகளை பாதுகாக்காமல் அதை தொடர்ந்து அழ்த்து வந்தால் இயற்கையானது மனிதகுலத்தால் அதன் தாக்குதலைத் தாங்க முடியாத அளவுக்கு அதன் சக்தியால் நம்மைத் தாக்கும் என்ற செய்தியுடன் படம் முடிகிறது.
# காடு (2014 திரைப்படம் )

## நடிகர்கள்

வேலுவாக விதார்த்  
பூங்கொடியாக சம்ஸ்க்ருதி ஷெனாய்  
கருணாவாக முத்துக்குமார்  
நந்தாவாக சமுத்திரக்கனி  
வன அலுவல்ராக ஆடுகளம் நரேன்  
செட்டியாராக தம்பி ராமையா  
கோட்டையனாக ஜியார்ஜ் மரியான்  
மதுரையாக சிங்கம்புலி  
வேலுவின் தாயாக டி. கே. கலா  
நீதியரசராக வீ. க. தனபாலன்  
ஆர். என். ஆர். மனோகர்  
விச்சு விஸ்வநாத்  
வன காவலர் கோபாலாக 'பூ' ராம்  
பூங்கொடியின் தாயாராக லட்சுமி  
பூங்கொடியின் மாமனாக ஆதிரவன்  
ரவிச்சந்திரனாக இரவி வெங்கட்ராமன்  
ஆப்பர் குட் கண்ணன்
# காடு (2014 திரைப்படம் )

## தயாரிப்பு

விதார்த் படத்தில் தனது பகுதிகளை 2014 ஜனவரியில் தொடங்கினார், தர்மபுரியில் நடைபெற்ற ஒரு படபிடிப்பு அட்டவணையில் பங்கேற்றார். இது ஒரு மாதம் நீடித்தது. இந்த படக்குழு பின்னர் 2014 முழுவதும் படபிடிப்பு அட்டவணைகளை நிறைவு செய்தது மற்றும் விளம்பர நடவடிக்கைகள் அக்டோபர் 2014 இல் தொடங்கியது.
# காடு (2014 திரைப்படம் )

## வெளியீடு

இந்தத் திரைப்படம் வெளியாகும் காலத்தில் வேறு பல வெளியீடுகள் இருந்ததால், 21 நவம்பர் 2014 அன்று தமிழகம் முழுவதும் வரையறுக்கப்பட்ட வெளியீட்டையேக் கொண்டிருந்தது. இது கலவையான விமர்சனங்களுக்குத் வழி வித்திட்டத. தி நியூ இந்தியன் எக்சுபிரசு தனது விமர்சனத்தில் படத்திற்கு ஒரு நேர்மறையான விமர்சனத்தை அளித்தது. "மிகவும் நேர்த்தியாக கதை உருவாக்கப்பட்டு விவரிக்கப்பட்டுள்ளது. காடு ஒரு அறிமுக தயாரிப்பாளரிடமிருந்து மிகவும் நம்பிக்கைக்குரிய முயற்சி ஆகும்" என்றது.
# காடு (2014 திரைப்படம் )

## ஒலிப்பதிவு

இத்திரைப்படத்தின் ஒலிப்பதிவை இசையமைப்பாளர் கே மேற்கொண்டார்.
# சென்னை மத்திய மெட்ரோ நிலையம்

**புரட்சித் தலைவர் டாக்டர் எம்.ஜி. இராமச்சந்திரன் சென்ட்ரல் மெட்ரோ நிலையம்**, பொதுவாக **சென்னை சென்ட்ரல் மெட்ரோ நிலையம்** என்று அழைக்கப்படுகிறது, இந்தியாவின் சென்னையில் உள்ள ஒரு நிலத்தடி மெட்ரோ தொடர்வண்டி நிலையமாகும்.  
சென்னை மெட்ரோ இரு தடங்களிலும் தன் சேவையை செய்கிறது. மத்திய மெட்ரோ நிலையம் சுமார் 30,000 சதுர மீட்டர் (320,000 சதுர அடி) பரப்பளவில் அமைக்கப்பட்டுள்ளது.
# சென்னை மத்திய மெட்ரோ நிலையம்

## மெட்ரோ நிலையம்

சென்னை மத்திய தொடர்வண்டி நிலையம் மற்றும் ரிப்பன் கட்டிடம் ஆகியவற்றின் முன் உள்ள பூந்தமல்லி நெடுஞ்சாலையின் மேல் சென்னை மத்திய மெட்ரோ நிலையம் இரண்டு நிலைகளில் அமைக்கப்பட்டிருக்கும் ஒரு நிலத்தடி இரயில் நிலையமாகும்..
மெட்ரோ திட்டத்தின் கீழ் செயல்படும் இரண்டு நிலையங்களில் இதுவும் ஒன்றாகும். நடைமேடை ஒன்றில் விமான நிலையம் முதல் வண்ணாரப் பேட்டை வரையும், நடைமேடை இரண்டில் சென்னை மத்திய தொடர்வண்டி நிலையம் முதல் பரங்கிமலை வழியாக எழும்பூர் மற்றும் கோயம்பேடு வரை இணைப்பு நிலையமாகவும் இது செயல்படுகிறது. மற்றொன்று ஆலந்தூர் மெட்ரோ நிலையமாகும். இந்த மெட்ரோ நிலையம், 28 மீ ஆழத்தில் கட்டப்பட்டு 30,000 சதுர மீட்டர் பரப்பளவு கொண்டதாக உள்ளது. சென்னை நகரத்தின் அனைத்து மெட்ரோ நிலையங்களிலும் ஆலந்தூரே மிகப்பெரிய மெட்ரோ நிலையமாகும். மூன்றாம் நிலை மெட்ரோ நிலையம் 410 மீட்டர் நீளத்தையும் 35 மீட்டர் அகலத்தையும் கொண்டிருக்கும்.
இந்த நிலையம் சென்னை சென்ட்ரல், பார்க் டவுன் மற்றும் பார்க் இரயில் நிலையங்களில் இருந்து பயணிகளை கொண்டு செல்லும் போக்குவரத்து இடமாக செயல்படுகிறது.
மெட்ரோ நிலையத்தை நாள்தோறும் 100,000 நபர்களுக்கும் மேற்பட்ட பயணிகள் பயன்படுத்துவார்கள் என்று மதிப்பிடப்பட்டுள்ளது.  
மத்திய மெட்ரோ நிலையத்தில் தாழ்வாரத்தில் வாகனங்களை நிறுத்தும் வசதியைக் கொண்ட சில இரயில் நிலையங்களில் சென்னை மெட்ரோ இரயில் நிலையமும் ஒன்றாகும். . சுமார் 500 கார்கள் மற்றும் 1,000 இரு சக்கர வாகனங்களை நிறுத்த இங்குள்ள அடித்தளப் பகுதியில் இடம் ஒதுக்கப்பட்டுள்ளது. மேலும் நிலையத்தின் ஒரு அடித்தள மட்டத்தில் விமான நிலையத்தின் சரிபார்க்கும் செயல்முறை வசதியைக் கொண்டு வருவதற்கான திட்டங்களும் உள்ளன. இது விமானப் பயணிகள் நிலையத்திலேயே தங்கள் சரிபார்க்கும் நடைமுறைகளை முடித்துக் கொள்ள அனுமதியளிக்கும்.
இம்மெட்ரோ நிலையத்திற்கு எதிரே ஒரு பேருந்து நிலையம் அமைக்கவும் திட்டமிடப்பட்டுள்ளது.
சென்னை மெட்ரோ இரயில் வலைப்பின்னலில் அமைந்துள்ள மூன்று நிலையங்களில் இந்த நிலையமும் ஒன்றாகும். இது மாநிலத்தின் மின்சார தொகுப்பிலிருந்து துணை நிலையங்களுக்கு மின்சாரம் வழங்குவதற்காக 230- கிலோ வோல்ட்டு மின்சாரத்தை பெறும் வசதியை பெற்றுள்ளது. மற்ற இரண்டு மெட்ரோ நிலையங்கள் கோயம்பேடு மற்றும் ஆலந்தூர் முதலியனவாகும்.  
சென்னை மத்திய மெட்ரோ இரயில் நிலையம் 2018 ஆம் ஆண்டு மே மாதம் 25 ஆம் நாளன்று திறக்கப்பட்டது..
# சென்னை மத்திய மெட்ரோ நிலையம்

## நில அமைப்பு

சென்னை மத்திய மெட்ரோ நிலையத்தின் மீது ஒரு பூங்காவை உருவாக்க சென்னை மாநகராட்சி திட்டமிட்டுள்ளது. சென்னை மத்திய நிலத்தடி மெட்ரோ நிலையம் மீது இரிப்பன் கட்டிட பூங்காவை விரிவுபடுத்தும் சென்னை மாநகராட்சியின் திட்டத்திற்கு சென்னை மெட்ரோ இரயில் நிறுவனம் ஒப்புக் கொண்டுள்ளது. பூங்காவை உருவாக்க வசதியாக நிலையத்தின் மீது நீர்ப்புகா கட்டமைப்புகள் உருவாக்கப்படும். இரிப்பன் கட்டிடம் மற்றும் விக்டோரியா பொதுப் பூங்கா வளாகத்தின் ஆறு ஏக்கருக்கும் அதிகமான பரப்பளவைக் கொண்ட ஒரு பகுதி நீர்ப்புகா கருங்கல் பலகை 210 மீட்டருக்கு 10 மீட்டர் என்ற அளவுகளில் அமைக்கப்படும். இரிப்பன் கட்டிட பூங்கா, அம்மா மாளிகை மற்றும் விக்டோரியா பொதுப் பூங்கா ஆகியவற்றிற்கு வருபவர்கள் மத்திய மெட்ரோ நிலையத்தை அதன் ஏழு நுழைவு வாயில்கள் ஒன்றின் வழியாக அணுகலாம்.
# ஆரவல்லி மலைகளின் புவிமேலோட்டுப் பரிணாமம்

ஆரவல்லி மலைத்தொடர் என்பது இந்தியாவின் வடமேற்கு பகுதியில் உள்ள ஒரு மலைத்தொடர் ஆகும். இது ராஜஸ்தான் மாநிலத்துக்குக் குறுக்கே வடகிழக்கிலிருந்து தென்மேற்காகச் சுமார் 300 மைல்கள் நீளமாக அமைந்துள்ள தற்போதைய புகழ்பெற்ற மலைப்பிறப்புப் பட்டியாகும் இது தொடர்ச்சியான கிரேட்டானிக் மோதல்களில் இருந்து உருவான இந்தியக் கேடயத்தின் ஒரு பகுதியாகும். ஆரவல்லி மலைகள் ஆரவல்லி மற்றும் டெல்லி மடிப்புப் பட்டைகளைக் கொண்டிருக்கின்றன, மேலும் அவை கூட்டாக ஆரவல்லி-டெல்லி மலைப்பிறப்புப் பட்டை என்று அழைக்கப்படுகின்றன. முழு ஆரவல்லி மலைத்தொடரும் சுமார் 700 கி.மீ.ஆகும் &nbsp; அருகிலுள்ள மிகவும் இளைய இமயமலைப் பகுதியைப் போலல்லாமல், ஆரவல்லி மலைகள் மிகவும் பழமையானவை, புந்தேல்கண்ட் கிரேட்டானுக்<nowiki/>கும் மார்வார் கிரேட்டானுக்கும் இடையிலான மோதல் மலைத்தொடரின் வளர்ச்சிக்கான முதன்மை வழிமுறையாக நம்பப்படுகிறது.  
ஆரவல்லி மலைத்தொடருக்கு காரணமான துல்லியமான பரிணாம செயல்முறைகள் இன்றும் சர்ச்சைக்குரியதாகவே உள்ளன. இதன் புவி மேலோட்டு வரலாற்றுக்கு மாறுபட்ட கோட்பாடுகள் முன்வைக்கப்பட்டுள்ளன.
# ஆரவல்லி மலைகளின் புவிமேலோட்டுப் பரிணாமம்

## ஆரவல்லி மலைகளின் புவியியல்

ஆரவல்லி மலைத்தொடர்புரோட்டோசாயிக் பாறைகளாலான பல பிளவிடை முகடுகளைக் கொண்டுள்ளது அதாவது இதன் கட்டமைப்பு தீவிரமாக சிதைக்கப்பட்டும் வளருருமாற்றம் பெற்றும் வந்துள்ளன.
# ஆரவல்லி மலைகளின் புவிமேலோட்டுப் பரிணாமம்

## ஆரவல்லி மலைகளின் புவியியல்

### பொது உருவாக்கம்

பாறைகளின் மூன்று முக்கிய உட்பிரிவுகள் மலைத்தொடரின் பாறையடுக்குகளை உருவாக்குகின்றன, அர்ச்சியன் பில்வாரா நெய்சிக் சிக்கலான அடித்தளமானது மிகக் குறைந்த அடுக்குகளாக உள்ளது, அதன்பின்னர் கீழ் அரவல்லி சூப்பர் குழுமம் மற்றும் மேல் தில்லி சூப்பர் குழு ஆகியவை உள்ளன. இந்த அடித்தளம் இரண்டு துணைப்பிரிவுகளாக வகைப்படுத்தப்பட்டுள்ளது: சேண்ட் மேட்டா வளாகம் மற்றும் மங்கல்வார் வளாகம். சேண்ட்மேட்டா வளாகம் நெய்சிசஸ் மற்றும் கிரானைடோயிட்களைக் குறிக்கிறது. அதே நேரத்தில் மங்கல்வார் வளாக கிரானைட் கிரீன்ஸ்டோன் பட்டையைக் குறிக்கிறாது.  
அர்ச்சியன் அடித்தளத்தின் மேல், ஆரவல்லி சூப்பர் குழுமம் இரண்டு அடுக்குகளையும் பிரிக்கும் தெளிவான ஒத்திசைவுகளுடன் மேலோட்டமாக உள்ளது. கீழ் மற்றும் நடுத்தர குழுக்கள் ஒத்த பாறை ஆய்வுகளைப் பகிர்ந்து கொள்கின்றன. அங்கு இரு குழுக்களும் கார்பனேட்டுகள், குவார்ட்சைட் மற்றும் பெலிடிக் பாறைகளால் ஆதிக்கம் செலுத்துகின்றன, இதனால் ஒரு கண்டத்திட்டுப் படிவு சூழலைக் குறிக்கிறது. டர்பைடைட் தோற்றங்களும் ஆர்கில்லேசியஸ் பாறைகளும் மேல் ஜரோல் குழுவில் முக்கியத்துவம் வாய்ந்தவை, இதனால் ஆழமான கடல் படிவு சூழலைக் குறிக்கிறது. இந்த வரிசைகளின் படிவு வயது சுமார் 2.1 முதல் 1.9 Ga வரை இருக்கும்.
# ஆரவல்லி மலைகளின் புவிமேலோட்டுப் பரிணாமம்

## டெக்டோனிக் பரிணாம வளர்ச்சியின் நான்கு கட்டங்கள்

ஆரவல்லி-டெல்லி ஓரோஜெனிக் பெல்ட்டின் டெக்டோனிக் பரிணாமத்தை நான்கு கட்டங்களாக பிரிக்கலாம்:  
1. பில்வாரா க்னிசிக் வளாகம் (~ 2,500 மா)
1. ஆரவல்லி ஓரோஜெனி (8 1,800 மா)
1. டெல்லி ஓரோஜெனி (100 1,100 மா)
1. பிந்தைய ஓரோஜெனிக் பரிணாமம் (~ 850 - 750 மா)  
ஆரவல்லி-டெல்லி மலைப்பிறப்பு பட்டையின் புவிமேலோட்டுப் பரிணாம வளர்ச்சியில் பிளவு மற்றும் வண்டல்படிவு, மோதல் மற்றும் இணைத்தல் ஆகிய இரண்டு கட்டங்கள் ஆவணப்படுத்தப்பட்டுள்ளன.
# Module:Infobox mapframe
if config.coord then
args["-coord"] = args["-coord"] or config.coord
else
args["-lat"] = args["-lat"] or wdCoordinates.latitude
args["-long"] = args["-long"] or wdCoordinates.longitude
end
tracking = tracking..util.trackAndWarn('Pages using infobox mapframe with forced centering')
end  
-- protect against nil arguments
args["-coord"] = args["-coord"] or ""
args["-lat"] = args["-lat"] or ""
args["-long"] = args["-long"] or ""  
local mapframe = args.switch and mf.multi(args) or mf._main(args)
tracking = tracking..((showLine or showShape) and not wikidataProvidesGeo
and util.trackAndWarn('Pages using infobox mapframe without shape links in Wikidata')
or '')
return true, mapframe.. tracking
end  
-- Entry points  
p.main = function
local parent = .getParent
local parentArgs = parent.args
local _, mapframe = p._main(parentArgs)
return :preprocess(mapframe)
end  
p.auto = function
if not util.shouldAutoRun then
return util.noop("auto should not autorun")
end
local args = util.argsFromAuto
if args.custom then
return :preprocess(util.parseCustomWikitext(args.custom))
end
local _, mapframe = p._main(args)
return :preprocess(mapframe)
end  
p.autocaption = function
if not util.shouldAutoRun then
return util.noop("autocaption should not autorun")
end
local args = util.argsFromAuto
local caption = p._caption(args)
return caption
end  
p.autoWithCaption = function
if not util.shouldAutoRun then
return util.noop("autoWithCaption should not autorun")
end
local args = util.argsFromAuto
local wikitext
local caption
local ok
if args.custom then
ok = true
wikitext = util.parseCustomWikitext(args.custom)
else
ok, wikitext = p._main(args)
end
if not ok then return wikitext end
wikitext = :preprocess(wikitext)
caption = p._caption(args)
local data = mw.html.create:wikitext(wikitext)
data:tag('div')
:addClass('infobox-caption')
:cssText(args.captionstyle)
:wikitext(caption)
return tostring(data)
end  
return p
# Module:Location map/data/இந்தியா மத்தியப் பிரதேசம்

return {
name = 'மத்தியப் பிரதேசம்',
top = 27.15,
bottom = 20.75,
= 73.2,
= 83.1,
image = 'Madhya Pradesh districts location map big.svg',
image1 = 'India Madhya Pradesh relief map.png'
}
# அமோனியம் கார்பனேட்டு

**அமோனியம் கார்பனேட்டு** (Ammonium carbonate) என்பது (NH<sub>4</sub>)<sub>2</sub>CO<sub>3</sub> என்ற மூலக்கூற்று வாய்ப்பாட்டினை உடைய உப்பு ஆகும். இது வெப்பமடையும் போது அம்மோனியா மற்றும் கார்பன் டை ஆக்சைடு வாயுக்களாக எளிதில் சிதைவடைவதால், இது ஒரு புளிப்பேற்றியாகவும் நுகரும் உப்பாகவும் பயன்படுத்தப்படுகிறது. இது ரொட்டி தயாரிப்போ**ரின் அம்மோனியா** என்றும் அழைக்கப்படுகிறது, மேலும் இச்சேர்மமானது நவீன புளிப்பேற்றிகள் ரொட்டி சோடா மற்றும் சமையல் சோடாவுக்கு முன்னோடியாக இருந்தது. இது முன்னர் **ஆவியாகும் உப்பு என்றும்** மற்றும் ஆர்ட்சார்ன் **உப்பு** என்றும் அழைக்கப்பட்டவைகளின் ஒரு பகுதிப்பொருளாகும்.
# அமோனியம் கார்பனேட்டு

## உற்பத்தி

கார்பன் டை ஆக்சைடு மற்றும் அம்மோனியாவின் நீர்க்கரைசலை இணைப்பதன் மூலம் அம்மோனியம் கார்பனேட்டு தயாரிக்கப்படுகிறது. 1997 ஆம் ஆண்டு நிலவரப்படி சுமார் 80000 டன் உற்பத்தி செய்யப்பட்டது.
# அமோனியம் கார்பனேட்டு

## உற்பத்தி

### சிதைவு

அம்மோனியம் கார்பனேட்டு இரண்டு திட்ட வெப்ப அழுத்த நிலையில் இரண்டு வழிமுறைகள் வழியாக மெதுவாகச் சிதைகிறது. ஆகவே, தொடக்கத்தில் தூயதாக காணப்படும் அம்மோனியம் கார்பனேட்டின் எந்த மாதிரியும் விரைவில் பல்வேறு துணை விளைபொருள்கள் உள்ளிட்ட கலவையாக மாறும்.  
அம்மோனியம் கார்பனேட் தன்னிச்சையாக அம்மோனியம் பைகார்பனேட் மற்றும் அம்மோனியாவாக சிதைகிறது :  
: (NH<sub>4</sub>)<sub>2</sub>CO<sub>3</sub> → NH<sub>4</sub>HCO<sub>3</sub> + NH<sub>3</sub>  
இது கார்பன் டை ஆக்சைடு, நீர் மற்றும் இன்னுமொரு மூலக்கூறு அம்மோனியா என மேலும் சிதைகிறது:  
: NH<sub>4</sub>HCO <sub>3</sub> → H<sub>2</sub>O + co<sub>2</sub> + NH<sub>3</sub>
# அமோனியம் கார்பனேட்டு

## பயன்கள்

### புளிப்பேற்றி

குறிப்பாக வடக்கு ஐரோப்பா மற்றும் எசுக்காண்டிநோவியாவிலிருந்து (எ.கா. ஸ்பெகுலூஸ், டன்ப்ரூட் அல்லது லெப்குச்சென் ) பெறப்பட்ட பாரம்பரிய சமையல் குறிப்புகளில் அம்மோனியம் கார்பனேட்டு ஒரு புளிப்பேற்றியாக பயன்படுத்தப்படலாம், இன்றைய நிலையில் பொதுவாகப் பயன்படுத்தப்படும் சமையல் சோடாவிற்கு இது முன்னோடியாக இருந்தது.  
முதலில் மான் கொம்பிலிருந்து தயாரிக்கப்பட்டு ஆர்ட்சார்ன் என்று அழைக்கப்பட்டது. இன்று இது ரொட்டி தயாரிப்போரின் அம்மோனியா என்று அழைக்கப்படுகிறது. அம்மோனியம் கார்பனேட்டின் உட்பொருளானது அம்மோனியம் பைகார்பனேட் (NH<sub>4</sub> HCO<sub>3</sub>) மற்றும் அம்மோனியம் கார்பமேட் (NH<sub>2</sub>COONH<sub>4</sub>) ஆகியவற்றின் கலவையாகும். இது அம்மோனியம் சல்பேட்டு மற்றும் கால்சியம் கார்பனேட் கலவையிலிருந்து பதங்கமாதல் மூலம் தயாரிக்கப்படுகிறது. இது ஒரு வெண்ணிறத் தூளாகவோ அல்லது கடினமான, வெண்ணிற அல்லது ஒளிஊடுருவக்கூடிய திடப்பொருளாகவோ காணப்படுகிறது இது வெப்பப்பத்தால் தூண்டப்படும் புளிப்பேற்றியாகச் செயல்பட்டு கார்பன் டை ஆக்சைடு (புளிப்பாக்குதல்), அம்மோனியா (சிதைப்பதற்கான காரணி) மற்றும் நீர் எனச் சிதைகிறது. இது சில நேரங்களில் சோடியம் பைகார்பனேட்டுடன் இணைந்து இருநிலை செயலுறு ரொட்டி சோடாவைப் போல் செயல்படுகிறது.  
இது அமிலத்தன்மை சீராக்கியாகவும் E503 ஐயும் கொண்டுள்ளது. இதை ரொட்டி சோடாவைக் கொண்டு பதிலியிடலாம், ஆனால், அவ்வாறு செய்யும் போது முடிக்கப்பட்ட உணவுப் பொருளின் சுவை மற்றும் அமைப்பு இரண்டையும் பாதிக்கலாம். மொறுமொறுப்பான ரொட்டிகள் மற்றும் சிறு அளவிலான இனிப்புப்பண்டங்கள் போன்ற மெல்லிய உலர்வான நிலையில் சமைக்கப்பட்ட பொருட்களை உருவாக்க ரொட்டி தயாரிப்போரின் அம்மோனியா பயன்படுத்தப்பட வேண்டும். இது ஒரு அம்மோனியா வாசனையை வெளியேற்ற உதவும் வலிமையான பொருளாக இருக்கிறது. ஈரமான சமைக்கப்பட்ட பொருள்களில் இச்சேர்மத்தை பயன்படுத்தும் போது அம்மோனியாஒரு நீர்க்கவர் பொருளாக இருப்பதால் திடமான கசப்பு சுவை தோன்றும் என்பதால் ரொட்டி போன்ற ஈரமான வேகவைத்த பொருட்களை தயாரிக்க இதைப் பயன்படுத்தக்கூடாது.
# அமோனியம் கார்பனேட்டு

## பயன்கள்

### பிற பயன்கள்

நுகரும் உப்புகளின் முக்கிய அங்கமாக அம்மோனியம் கார்பனேட்டு உள்ளது, இருப்பினும் அவற்றின் வணிகரீதியான உற்பத்தியின் அளவு குறைவாகவே உள்ளது.கனடாவிலிருந்து உற்பத்தி செய்யப்படும் பக்லியின் இருமல் மருந்து இன்று மூச்சுக்குழாய் அழற்சியின் அறிகுறிகளைப் போக்க உதவும் ஒரு பொருளாக அம்மோனியம் கார்பனேட்டைப் பயன்படுத்துகிறது. இது வாந்தியை ஏற்படுத்தும் காரணியாகவும் பயன்படுத்தப்படுகிறது. இது ஸ்கோல் போன்ற புகை குறைவான புகையிலை பொருட்களிலும் காணப்படுகிறது, மேலும் இது ஈஸ்ட்மேன் கோடக்கின் "கோடக் வில்லை தூய்மையாக்கி" போன்ற புகைப்பட வில்லை தூய்மையாக்கியாக நீர்க் கரைசலில் பயன்படுத்தப்படுகிறது.
# செக்சு (நூல்)

***செக்ஸ்*** என்பது 1992 ஆம் ஆண்டு அமெரிக்கப் பாடகர் மடோனா எழுதிய வரவேற்பறை நூல். இதற்கு ஸ்டீவன் மீசல் ஸ்டுடியோ, ஃபேபியன் பரோன் ஆகியோர் நிகழ்பட கலைஞராகப் பணியாற்றினர். இதை இக்ளென் ஓ பிரையன் திருத்தி வார்னர் புக்ஸ், மேவரிக், கால்வே ஆகிய நிறுவனங்கள் வெளியிட்டன. இந்நூல் வயது வந்தோருக்கான மென்புணர்ச்சிக் கலை, அடுத்தவரை துன்புறுத்தி அவரை பாலியல் புணர்ச்சியில் ஈடுபடுவது போல் உருவகப்படுத்தி கிளர்ச்சியடைவது போன்ற பாலியல் உள்ளடங்களைக் கொண்டுள்ளது.  
சைமன் & இசுகசுடர் வெளியீட்டாளர் யூடித் ரீகனின் சிற்றின்ப நிழற்பட புத்தகத்தின் அடிப்படையில் மடோனா *செக்ஸ்* நூலை உருவாக்கினார். 1930 களின் திரைப்பட நடிகை டிட்டா பார்லோவால் ஈர்க்கப்பட்டதால் நூலின் கதாபாத்திரத்துக்கு "மிஸ்டிரஸ் டிட்டா" என்று பெயரிட்டார். கை போர்டின், ஹெல்முட் நியூட்டன் மற்றும் ராபர்ட் மாப்ளெதோர்ப் உள்ளிட்ட பல இசை & பாணி கலைஞர்கள் தாக்கம் இதில் உள்ளது. இந்தப் புகைப்படங்கள் 1992 ஆம் ஆண்டின் முற்பகுதியில் நியூயார்க் நகரத்திலும் மியாமியிலும் உள்ள உணவகங்கள், நாடக- இசை அரங்குகள் மற்றும் நகர வீதிகள் உள்ளிட்ட இடங்களில் படமாக்கப்பட்டன. இந்தப் புத்தகத்தில் நடிகை இசபெல்லா ரோசெல்லினி, ராப்பர்கள் பிக் டாடி கேன்,வெண்ணிலா ஐஸ், பாணியர் நவோமி காம்ப்பெல், ஓரினச்சேர்க்கை நடிகர் ஜோயி ஸ்டெபனோ, நடிகர் உடோ கியர், சமூக இளவரசி டாடியானா வான் ஃபார்ஸ்டன்பெர்க் ஆகியோரும் இடம் பெற்றுள்ளனர். நூலின் அட்டை அலுமினியத்தால் ஆனது. நூல் சுருள் உருளையால் பிணைக்கப்பட்டு மைலார் தாளில் மூடப்பட்டிருக்கும்.  
*செக்ஸ்* விரிவான ஊடகக் கவனத்தையும் சர்ச்சையையும் ஈர்த்தது. மடோனாவின் வெளியீட்டாளர்கள் புத்தகத்தின் வெளியீட்டோடு அதன் வணிகத் திறன் குறித்து அச்சமடைந்தனர். மடோனாவின் ஐந்தாவது ஸ்டுடியோ ஆல்பமான *எரோடிகா வெளியானதற்கு மறுநாளான* அக்டோபர் 21, 1992 அன்று வெளியிடப்பட்டது. இது முதல் நாளில் 150,000 பிரதிகள் விற்றது. மேலும் நியூயார்க் டைம்ஸ் இதழின் சிறந்த விற்பனையாளர் பட்டியலில் முதலிடத்தைப் பிடித்தது. இது வேகமாக விற்பனையாகும் வரவேற்பறை புத்தகமாக உள்ளது. *எரோடிகாவும்* புத்தகத்துடன் இணைத்து வழங்கப்பட்ட்டது.  
ஆரம்பத்தில் ரசிகர்கள், விமர்சகர்களிடமிருந்து எதிர்மறையான விமர்சனங்களைப் பெற்றிருந்தாலும், அவர்கள் மடோனா "வெகுதூரம் சென்றுவிட்டார்" என்று கருதினாலும், பின்னர் மதிப்புரைகள் மிகவும் நேர்மறையாக இருந்தன. துறை அறிஞர்கள் இந்நூல் மடோனாவின் தொழிலில் ஓர் திருப்புமுனை என்றனர். இந்நூல் மடோனாவின் தொழிலில் பெரிய பாதிப்பை ஏற்படுத்தியதுடன் துணிச்சலான பின்னைப்பெண்ணிய படைப்பாக கருதப்பட்டது. இது அச்சிடப்பட்ட புத்தகங்களில் மிகவும் தேடப்பட்ட ஒன்றாகும்.
# மைசூர்-ஊட்டி சாலை

**மைசூர்-ஊட்டி சாலை** *(Mysore-Ooty Road)* கர்நாடகாவின் மைசூரில் தொடங்கி தமிழ்நாட்டின் நீலகிரி மாவட்டத்திலுள்ள உதகமண்டலத்தில் முடியும் ஒரு தென்னிந்திய சுற்றுலா பாதையாகும். இதை மைசூர்-உதகமண்டலம் சாலை என்ற பெயரிலும் அழைக்கிறார்கள். இரு வழிகளும் கர்நாடகாவின் பந்திப்பூர் தேசிய பூங்கா மற்றும் தமிழ்நாட்டின் முதுமலை தேசிய பூங்கா வழியாக செல்கின்றன.
.
•சிறிய வாகனங்கள் மைசூர்-தெப்பக்காடு-மசினகுடி-கல்லட்டி-ஊட்டி சாலை வழியாக 136 கிலோமீட்டர் தொலைவை கடக்கின்றன.
•பேருந்துகள் மற்றும் லாரிகள் 183 நீண்ட பாதையில் செல்கின்றன மைசூர்-தெப்பக்காடு- கூடலூர்-பைகாரா-ஊட்டி சாலை வழியாக 183 கிலோமீட்டர் தொலைவை கடக்கின்றன  
ஊட்டி நகரம் சாலைகள் மூலம் நன்கு இணைக்கப்பட்டுள்ளது. பெங்களுரு நகரிலிருந்து 278 கிலோமீட்டர் தொலைவிலும், சேலம், ஈரோடு மற்றும் கோயம்புத்தூர் வழியாக சென்னையிலிருந்து 535 கிலோமீட்டர் தொலைவிலும்,, கோவையிலிருந்து 80 கிலோமீட்டர் தொலைவிலும் மற்றும் மைசூரிலிருந்து.155 கிலோமீட்டர் தொலைவிலும் ஊட்டி நகரம் உள்ளது. ஊட்டி நகரம் தேசிய நெடுஞ்சாலை 181 இல் அமைந்துள்ளது. மற்றும் முக்கியமானதாக ஏற்றுக்கொள்ளப்பட்ட ஐந்து நீலகிரி மலை சாலைகள் வழியாகவும் இந்நகரம் இணைக்கப்பட்டுள்ளது. இங்கு இயக்கப்படும் தமிழ்நாடு அரசு பேருந்து சேவைகள் மாநிலத்தின் முக்கியமான நகரங்களையும் , மாவட்டத்திற்குள் அருகிலுள்ள நகரங்களான குன்னூர், கோத்தகிரி, மற்றும் கூடலூர் .ஆகிய நகரங்களையும் இணைக்கின்றன.
# மைசூர்-ஊட்டி சாலை

## பந்திப்பூர் தேசியப் பூங்கா

1974 ஆம் ஆண்டில் பந்திப்பூர் தேசியப் பூங்கா உருவாக்கப்பட்டது. இந்த தேசியப் பூங்காவில் புலிகள் பாதுகாப்புத் திட்டம் அமுல்படுத்தப்பட்டுள்ளது. இந்த தேசியப் பூங்காவானது இந்தியாவின் கர்நாடகம் மாநிலத்தில் அமைந்துள்ளது. ஒரு காலத்தில் இப்பகுதி மைசூர் அரசரின் தனிப்பட்ட வேட்டைக் களமாக இருந்தது. 1941 ஆம் ஆண்டிலேயே இப்பகுதி வேணுகோபால் வனவிலங்குப் பூங்கா என்ற பெயரால் அறியப்பட்டது. தமிழ்நாட்டின் முதுமலையும் கேரளாவின் வயநாடும் இதற்கு எல்லைகளாக உள்ளன.  
பந்திப்பூர் தேசியப் பூங்காவானது பல்வேறு வகையான வன விலங்குகள் வாழும் இடமாக உள்ளது. இங்கு சுற்றுலா வருபவர்களின் வாகனங்களில் அடிபட்டு விலங்குகள் மரணமடைகின்றன. எனவே இங்கு வாகனங்கள் செல்வதற்குக் கட்டுப்பாடு உள்ளது.  
பந்திப்பூர் பூங்கா 874 சதுர கிலோமீட்டர்கள் பரப்பளவில் அமைந்துள்ளது. மைசூரிலிருந்து 80 கிலோமீட்டர்கள் தொலைவில் தக்காண பீடபூமியும் மேற்குத் தொடர்ச்சி மலையும் இணையும் இடத்தில் கடல் மட்டத்திலிருந்து 680 மீட்டர்கள் உயரத்தில் அமைந்துள்ளது. இதன் காரணமாய் பூங்காவானது பல்லுயிரிகளுக்கும் ஒரு முக்கிய வாழ்விடமாய் உள்ளது.
# மைசூர்-ஊட்டி சாலை

## முதுமலை தேசிய பூங்கா

முதுமலை தேசிய பூங்கா அல்லது 'முதுமலை வனவிலங்கு காப்பகம் தமிழ்நாட்டின் நீலகிரி மாவட்டத்தின் வடமேற்கில் கர்நாடகம் மற்றும் கேரள மாநில எல்லையில் அமைந்துள்ளது. 1940 இல் தொடங்கப்பட்ட இக்காப்பகமே தென்னிந்தியாவின் முதல் வனக்காப்பகம் ஆகும். தமிழ்நாட்டின் கொங்கு மண்டலமான கோயம்புத்தூரிலிருந்து 150 கிலோமீட்டர் தொலைவில் உள்ள இப்பூங்கா புலிகள் காப்பகம் என அறிவிக்கப்பட்டுள்ளது. மசினகுடி, தெப்பக்காடு, முதுமலை, கார்குடி, நெல்லகோட்டா என்ற ஐந்து மலைத்தொடர்களாக இச்சரணாலயம் பிரிக்கப்பட்டுள்ளது.
பாதுகாக்கப்பட்ட முதுமலை சரணாலயத்தில் யானை, காட்டெருமை, புலி, சிறுத்தை, கரடி, மான், பறக்கும் அணில், பெரிய இந்திய சிவப்பு அணில், காட்டு நாய், காட்டுப்பன்றி, முள்ளம்பன்றி, நரி, காட்டு முயல், முதலை, கீரி, கழுதைப்புலி, மலைப்பாம்பு போன்ற பல்வேறு வகையான விலங்குகள் இங்கு உள்ளன. மயில், பல்வேறு வகையான காட்டுக்கோழிகள், புறா, கழுகு, பருந்து, வல்லூறு போன்ற குறைந்த பட்சமாக 266 பல்வேறு வகையான பறவைகள் இங்கு உள்ளன.  
தொடக்கத்தில் 60 சதுர கிமீ பரப்பு கொண்டதாக இக்காப்பகம் இருந்தது. பின் 1956 ஆம் ஆண்டு 295 கிமீ<sup>2</sup> ஆக விரிவுபடுத்தப்பட்டது. இது மேலும் விரிவுபடுத்தப்பட்டு தற்போதுள்ள 321 கிமீ<sup>2</sup> பரப்பளவை அடைந்துள்ளது. மேலும் இந்த தேசியப் பூங்கா யுனெசுகோ அமைப்பால் உலகப்பாரம்பரியச் சின்னங்களில் ஒன்றாக அறிவிக்கப்பட்டுள்ளது
# சைபீர் கானரசு

**சைபீர் கானரசு** அல்லது வரலாற்றுரீதியாக **துரன் கானரசு** என்பது துருக்கிய-மங்கோலிய ஆளும் வர்க்கத்தினரால் ஆளப்பட்ட தென்மேற்கு சைபீரியாவில் இருந்த ஒரு துருக்கிய கானரசு ஆகும். இந்த கானரசின் வரலாறு முழுவதும் சய்பனிட் மற்றும் தைபுகிட் அரசமரபுகளின் உறுப்பினர்கள் இந்த கானரசின் ஆளும் வர்க்கத்தினராவதற்காக ஒருவருக்கொருவர் போட்டியிட்டனர். இந்த இரண்டு பழங்குடி இனங்கள் செங்கிஸ்கானின் மூத்தமகன் சூச்சியின் ஐந்தாவது மகன் சய்பனின் (ஷிபன்) வழிவந்த செங்கிஸ்கானை நேரடி தந்தை வழி முன்னோராகக் கொண்ட செங்கிஸ்கானின் வழித்தோன்றல்கள் ஆவர். இந்த கானரசு அமைந்திருந்த இடமும் ஒரு காலத்தில் மங்கோலியப் பேரரசின் பகுதியாக இருந்தது. பிற்காலத்தில் இந்த கானரசு அமைந்திருந்த இடம் வெள்ளை நாடோடிக் கூட்டம் மற்றும் தங்க நாடோடிக் கூட்டத்தின் ஆட்சியின்கீழ் வந்தது.  
சைபீர் கானரசானது இனரீதியாக பல்வேறுபட்ட துருக்கிய சைபீரிய தாதர்கள், பஷ்கிர்கள் மற்றும் கன்டி, மன்சி மற்றும் செல்கப் உள்ளிட்ட பல்வேறு உரல் மொழிகளை பேசிய மக்களை ஆண்டது. பதிவிடப்பட்ட வரலாற்றிலேயே தொலைதூர வடக்கிலிருந்த முஸ்லிம் அரசு இந்த சைபீர் கானரசு தான். 1582 இல் எர்மக் டிமோஃபெயேவிச் இந்த கானரசை தோற்கடித்தது உருசியாவின் சைபீரியா படையெடுப்புகளின் தொடக்கத்தை குறிப்பதாக உள்ளது.
# சைபீர் கானரசு

## கலாச்சாரம்

சைபீர் கானரசின் அங்கீகரிக்கப்பட்ட மதம் என்று இஸ்லாம் கூறப்படுகிறது; தியூமன் மற்றும் சைபீர் ஆகிய நகரங்களில் ஆட்சி செய்த கான்களின் மதமாக இஸ்லாம் அங்கீகரிக்கப்பட்டது. பெரிய மசூதிகள், அரண்மனைகள் மற்றும் மதில் சுவர்கள் கொண்ட கோட்டைகள் தியூமன் மற்றும் சைபீர் ஆகிய இரு நகரங்களில் கட்டப்பட்டன.  
சைபீர் கானரசின் முன்னணி இமாம்கள் மற்றும் முஃப்திக்கள் அண்டைய பகுதிகளான கசான் மற்றும் ஏன் சமர்கண்டில் கூட செல்வாக்கு மிக்கவர்களாக இருந்தனர். சைபீர் கானரசு தான் பதிவுசெய்யப்பட்ட வரலாற்றிலேயே அதிக வடக்கில் இருந்த முஸ்லிம் அரசு ஆகும்; அதன் பகுதிகள் ஆர்க்டிக் பெருங்கடலின் கடற்கரையின் பகுதிகளை கூட உள்ளடக்கியிருந்தது.
# சைபீர் கானரசு

## வரலாறு

சைபீர் கானரசு பதினைந்தாம் நூற்றாண்டில் தோற்றுவிக்கப்பட்டது. அந்த நேரத்தில் சூச்சி குடும்ப மங்கோலியர்கள் பொதுவாக வீழ்ச்சியை சந்தித்து கொண்டிருந்தனர். கான்களின் உண்மையான தலைநகரம் சிம்கி-துரா ஆகும். இந்தக் கானரசின் முதல் கான் தைபுகா ஆவார். இவர் போர்சிசின் குடும்பத்தை சேர்ந்தவர் ஆவார். இவருக்குப் பிறகு இவரது மகன் கோஜா அல்லது ஹோகா ஆட்சிக்கு வந்தார். அவருக்கு பிறகு இவரது பேரன் மர் ஆட்சிக்கு வந்தார்.  
தைபுகாவின் வழித்தோன்றல்கள் கட்டுப்படுத்திய டோபோல் மற்றும் நடு இர்திஸ் ஆகிய பகுதிகளுக்கு இடைப்பட்ட நிலப் பகுதிகளுக்கு போட்டிக்கு ஆள் இல்லாமலும் இல்லை. சூச்சியின் வழித்தோன்றல்களான சய்பனிட்கள் தொடர்ந்து அப்பகுதியை தங்களுக்கு உரியது என கூறினர். சய்பனிட் குடும்பத்தின் துணை கிளையின் உறுப்பினரான இபக் கான், மரை கொன்று சிம்கி-துராவை கைப்பற்றினார். மரின் பேரனான முகம்மது இர்டிஷின் அருகில் இருந்த கிழக்குப் பகுதிகளுக்கு தப்பி ஓடினார். அண். 1493 இல் ஒரு யுத்தத்தில் இபக்கை கொன்றார். மீண்டும் தைபுகாவின் வழித்தோன்றல்களின் ஆட்சி ஏற்பட்டது. சிம்கி-துராவிலேயே இருப்பதை முகம்மது விரும்பவில்லை. எனவே இர்டிஷ் பகுதியில் ஒரு புதிய தலைநகராக இஸ்கர் (அல்லது சைபீரை) தேர்ந்தெடுத்தார். 1552 இல் நடைபெற்ற கசன் மீதான உருசிய படையெடுப்பு காரணமாக தைபுகாவின் வழி தோன்றிய சிபிரின் கான் எதிகர் மாஸ்கோவுடன் நட்பு ரீதியிலான தொடர்பை ஏற்படுத்திக் கொள்ள முனைந்தார். ஆனால் எதிகர் சய்பனிட் அரசமரபைச் சேர்ந்தவரும் இபக்கின் பேரனும் ஆகிய குச்சுமால் சவால் விடுக்கப்பட்டார். பலவருட சண்டைகளுக்கு (1556–1563) பிறகு கடைசியாக எதிகர் இறந்தார். குச்சும் கான் ஆனார்.
# குரும்பப்பட்டி விலங்கியல் பூங்கா

**குரும்பப்பட்டி விலங்கியல் பூங்கா** *(Kurumbapatti Zoological Park)* இந்தியாவின் தமிழ்நாடு மாநிலத்திலுள்ள சேலம் மாவட்டத்தின் சேர்வராயன் மலை அடிவாரத்தில் அமைந்துள்ள ஒரு சிறிய மிருகக்காட்சி சாலையாகும், சேலத்திலிருந்து 10 கி.மீ தூரத்தில் சேர்வராயன் மலை அமைந்துள்ளது.. 1981 ஆம் ஆண்டில் ஒரு சிறிய அருங்காட்சியகமாக இப்பூங்கா அமைக்கப்பட்டது, பின்னர் இது 31.73 எக்டேர் அளவுக்கு நீட்டிக்கப்பட்டு விரிவாக்கப்பட்டது. .மிருகக்காட்சி சாலையில் பல வகையான வனவிலங்குகள் உள்ளன. இங்குள்ள குரங்குகள் சுற்றுலாப் பயணிகளின் முக்கிய ஈர்ப்பாக உள்ளன, மேலும், இவை பாதுகாக்கப்பட்ட காடுகளின் அருகிலேயே உள்ளன, பார்வையாளர்களுக்கு அங்குள்ள தாவரங்கள் மற்றும் விலங்கினங்களை பார்த்து அனுபவிப்பதற்கான ஒரு வசதி வாய்ப்பையும் பூங்கா அனுமதிக்கிறது. இந்த பூங்காவில் மென்மையான நிலப்பரப்பு, மூங்கில் மற்றும் வனப்பகுதி மற்றும் அரை வற்றாத நீரோடைகள் போன்றவை உள்ளன. குழந்தைகள் விளையாட்டு மைதானம் ஒன்றும் இங்குள்ளது. இந்த சிறு பூங்காவானது ஒரு சிறிய வகை மிருகக்காட்சிசாலையாக அங்கீகரிக்கப்பட்டுள்ளது  
.
# குரும்பப்பட்டி விலங்கியல் பூங்கா

## கண்காட்சி

குரும்பப்பட்டி விலங்கியல் பூங்காவில் புள்ளி மான், சாம்பார் மான், வெள்ளை மயில், பொன்னட் குரங்கு , சாம்பல் நாரை, சாம்பல்நிற சதுப்புநிலக் கொக்கு, ஆமை, சதுப்பு முதலை, நட்சத்திர ஆமை, பிளம் வகை கிளிகள், 58 வயதான யானை ஆண்டாள், மஞ்சள்-கால் பச்சை புறா, கலைமான், மற்றும் காட்டெருமை நான்கு அலெக்சாண்ட்ரிய கிளிகள், 20 ரோஜா வளையம் கொண்ட கிளிகள் மற்றும் ஐந்து பிளம் தலை கொண்ட கிளிகள் வண்டலூரில் உள்ள அரிஞர் அண்ணா விலங்கியல் பூங்காவிலிருந்து கொண்டு வரப்பட்டு கண்காட்சி நோக்கத்திற்காக கட்டப்பட்ட அடைப்புகளில் காட்சிக்கு வைக்கப்பட்டுள்ளன. பார்வையாளர்கள் சிறப்பாகப் பார்க்க அனுமதிக்க கிளிகள் தனித்தனி உறைவிடங்களில் உள்ளன.
# குரும்பப்பட்டி விலங்கியல் பூங்கா

## கணக்கெடுப்பு

2018 ஆம் ஆண்டு மார்ச்சு மாதம் 31 ஆம் நாள் எடுக்கப்பட்ட கணக்கெடுப்பின்படி இங்குள்ள விலங்குகளின் விவரம் கீழே கொடுக்கப்பட்டுள்ளது.  
நான்கு பாலூட்டி இனங்களில் 34 விலங்குகளும், ஒன்பது பறவைகள் இனத்தில் 109 பறவைகளும், நான்கு ஊர்வன இனத்தில் 14 விலங்குகளும், என மொத்தமாக பதினேழு இனங்களை சேர்ந்த 157 விலங்குகள் அங்கு காணப்பட்டன.
# குரும்பப்பட்டி விலங்கியல் பூங்கா

## புனரமைப்பு

2019 ஆம் ஆண்டில் ஒரு பட்டாம்பூச்சி தோட்டம் திறக்கப்பட்டது மற்றும் மிருகக்காட்சிசாலையின் உள்ளே உள்ள பாதைகளில் புலிகள் மற்றும் பட்டாம்பூச்சிகள் போன்ற விலங்குகளின் முப்பரிமாணக் கலைப்படைப்புகள் உருவாக்கப்பட்டு பாதையை அழகாக்குகின்றன. குறுக்கு மகரந்தச் சேர்க்கைக்கு வசதியாக நான்கு தேனீக்கள் கொண்ட பட்டாம்பூச்சி தோட்டத்திற்கு அருகிலுள்ள பகுதியில் பரவலான பூச்செடிகள் நடவு செய்து இணைக்கப்பட்டன. புனரமைப்பு முயற்சியின் ஒரு பகுதியாக இங்கு ஒரு செயற்கை நீர்வீழ்ச்சி மற்றும் புல்வெளிகள் திட்டமிடப்பட்டு உருவாக்கப்பட்டன.
# குரும்பப்பட்டி விலங்கியல் பூங்கா

## விலங்குகள் மீட்பு மற்றும் மறுவாழ்வு

சேர்வராயன் மலை அடிவாரத்தில் உள்ள குரும்பப்பட்டியில் ஒரு பாதுகாக்கப்பட்ட காட்டுப் பகுதியில் இந்த மிருகக்காட்சி சாலை அமைந்துள்ளது. பூங்கா அமைந்துள்ள நகரமானது மலைகள் மற்றும் காடுகளால் சூழப்பட்டுள்ளது. இதன் விளைவாக, மிருகக்காட்சிசாலையானது வன விலங்குகளை மீட்பதற்கும் மறுவாழ்வு செய்வதற்கும் வசதியாகவும் தவறாமல் ஈடுபடவும் வாய்ப்ப கிடைக்கிறது. காயமடைந்த விலங்குகளுக்கு மிருகக்காட்சி சாலையில் உரிய கால்நடை பராமரிப்பு வழங்கப்படுகிறது மற்றும் பிற விலங்குகள் தனிமைப்படுத்தப்பட்டு காட்டுக்குள் விடப்படுகின்றன.
# கொல்கத்தா நவீன கலை அருங்காட்சியகம்

**கொல்கத்தா நவீன கலை அருங்காட்சியகம்** (கொல்கத்தா மியூசியம் ஆஃப் மாடர்ன் ஆர்ட் ( KMOMA ) என்பது இந்தியாவில் மேற்கு வங்காள மாநிலத்தில் உள்ள கொல்கத்தாவில் நியூ டவுன் என்ற இடத்தில் கட்டப்படவுள்ள கலை அருங்காட்சியகமாகும் .  
கொல்கத்தா நவீன கலை அருங்காட்சியகத்தை அமைப்பதற்காக சுமார் ரூ 500 கோடி செலவாகும் என்று மதிப்பிடப்பட்டுள்ளது. இந்த அருங்காட்சியகமானது மாநில அரசால் நியூ டவுன் அருகிலுள்ள டவுன்ஷிப்பில் 10 ஏக்கர் பரப்பளவிலான மனையில் கட்டப்படலாம் என எதிர்பார்க்கப்படுகிறது. இந்த அருங்காட்சியமானது புகழ்பெற்ற சுவிஸ் கட்டடக் கலைஞர்களான ஹெர்ஸாக் மற்றும் டீ மியூரான் ஆகியோரால் வடிவமைக்கப்பட்டுள்ளது. இந்த கட்டடக்கலைஞர்கள்தான் பெய்ஜிங் ஒலிம்பிக்கின்போது பறவைக்கூடு வடிவிலான மைதானத்தை அமைத்த பெருமையுடையவர்கள் ஆவர்.  
இந்த கலை அருங்காட்சியகத் திட்டத்திற்கு மேற்கு வங்க முதல்வர் மம்தா பானர்ஜி நவம்பர் 2013 இல் அடிக்கல் நாட்டினார்.
# கொல்கத்தா நவீன கலை அருங்காட்சியகம்

## அமைவிடம்

கொல்கத்தா நவீன கலை அருங்காட்சியகம் நியூ டவுன் என்னுமிடத்தில் பிஸ்வா பங்களா சாரணியின் ஒரு பகுதியான மேஜர் ஆர்ட்டேரியல் சாலையில், ஆக்ஷன் ஏரியா இரண்டாம் பிரிவில் . என்ற புவியமைப்பில் கட்டப்படவுள்ளது. இந்த பூங்காவின் வடக்குப் பகுதியில் அகங்காவும், தெற்குப் பகுதியில் நியூ டவுன் சுற்றுச்சூழல் பூங்கா மற்றும் கொல்கத்தா சர்வதேச மாநாட்டு மையம் ஆகியனவும், கிழக்குப் பகுதியில் விரைவில் அமையவுள்ள மத்திய வணிக மாவட்டம் மற்றும் கிழக்கில் சர்வதேச நிதி மையம் ஆகியனவும், மேற்குப் பகுதியிலும், தென் மேற்குப் பகுதியிலும் ஜட்ராகாச்சி/ஹத்தியாரா ஆகிய பகுதிகளில் தற்போதுள்ள மக்கள் வசிக்கும் பகுதியும் அமையும் என திட்டமிடப்பட்டுள்ளது.
# கொல்கத்தா நவீன கலை அருங்காட்சியகம்

## சிறப்பு

இந்தியாவின் முதல் திட்டமான கருதப்படுகின்ற இந்த ஹெர்ஸாக் மற்றும் டீ மியூரானின் கலை அருங்காட்சியகமானது, புதிய மாவட்டமான ராஜர்ஹாட்டில் நிலத்தைப் பெற்றுள்ளது. இந்த புதிய அருங்காட்சியகம் நகரின் புகழ்பெற்ற கலாச்சார கடந்த காலத்தைத் தழுவி அமைந்துள்ளது. மேலும் அதனை இந்தியாவின் "கலை நகரமாக" மாற்ற முயன்று வருகிறது. உயர்தர வகையிலான காட்சிக்கூடங்கள் மற்றும் கலை மறுசீரமைப்பு வசதிகள், பல்வகைக் கலைஞர்கள் அமைக்கின்ற ஸ்டுடியோக்கள் மற்றும் வெளிப்புற செயல்திறன் அரங்கம் போன்றவை இங்கு அமையவுள்ளன. மேலும் உள்ளூர் கலைஞர்களை மேம்படுத்துவும், ஊக்குவிக்கவும் நிகழ்ச்சிகள் நடத்தப்படவுள்ளன. இவ்வருங்காட்சியகத்தின் முக்கிய நோக்கமாக அது அமையும். இதன் காரணமாக அவர்கள் சமூகத்தின் பரிணாம வளர்ச்சியில் முக்கியப் பங்கு வகிக்கும் வாய்ப்பு அமையும். 50,000 சதுர மீட்டர் பரப்பளவில் அமையவுள்ள இந்த அருங்காட்சியகத் திட்டமானது நவீன மற்றும் சமகால, தேசிய மற்றும் சர்வதேச கலைகளை ஒன்றிணைக்கும் வகையில் அமையவுள்ளது. இது கலை, இசை, சினிமா, புகைப்படக்கலை, இலக்கியம், நுண்கலை மற்றும் சிற்பம் ஆகிய பல துறையைச் சார்ந்த கலைகள் இரண்டு பிரிவுகளாகப் பிரிக்கப்பட்டு அமைக்கப்படவுள்ளது. காட்சியகங்கள், கலை மறுசீரமைப்பு, கல்வி, ஆராய்ச்சி வசதிகள், புகைப்பட வசதிகள், அலுவலகங்கள் மற்றும் தியேட்டர் ஆகியவையும் இங்கு அமையும். உணவு மற்றும் நிகழ்வு நடைபெறும் இடங்கள், வணிக வளாகங்கள் மற்றும் குடியிருப்புகள், கலை மற்றும் கைவினைப்பொருட்களை விற்பனை செய்வதற்கான இடங்கள், வெளிப்புற செயல்திறன் இடம், பொது இடம் மற்றும் கார் நிறுத்துமிட வசதி போன்றவற்றையும் இது கொண்டிருக்கும். அவ்வகையில் இது ஒரு கலை நகரமாகவும் காட்சியளிக்கவுள்ளது.
# கருப்பு உப்பு

**கருப்பு உப்பு** (*Black salt*) என்பது தெற்காசியாவில் பயன்படுத்தப்படும் காரமான, கடுமையான கந்தக நெடியுடன் கூடிய சூளையில் எரிக்கப்பட்ட பாறை உப்பு ஆகும். இது "இமயமலை கருப்பு உப்பு", சுலேமானி உப்பு, பிட் லோபன், காலா நமக், கலாநூன் அல்லது படாலூன் என்றும் அழைக்கப்படுகிறது. இமயமலையைச் சுற்றியுள்ள பகுதிகளில் வெட்டப்பட்ட சுரங்கங்களில் கிடைக்கும் பாறை உப்புகளிலிருந்து கருப்பு உப்பு தயாரிக்கப்படுகிறது.  
இந்த உப்பின் சுவை பெரும்பாலும் சோடியம் குளோரைடுகளால் ஆனது, மேலும் இதிலுள்ள பல கூறுகள்இந்த உப்புக்கு அதன் நிறத்தையும் வாசனையையும் தருகின்றன. இதன் காரமான நெடியுடைய வாசனைக்கு, முக்கியமாக அதன் கந்தக உள்ளடக்கம் காரணமாகும். இந்தக் கனிமத்தில் கிரேகைட் (Fe <sub>3</sub> S <sub>4</sub>, இரும்பு (II, III) சல்பைடு ) இருப்பதால், இது பழுப்பு நிற இளஞ்சிவப்பு முதல் இருண்ட ஊதாநிற, ஒளி ஊடுருவக்கூடிய படிகங்களை முழுவதுமாக உருவாக்குகிறது. தூளாக அரைக்கப்ட்ட அதன் நிறம் ஊதா முதல் இளஞ்சிவப்பு வரை இருக்கும்.  
இந்த சுவையூட்டி பெரும்பாலும் சோடியம் குளோரைடால் ஆனது. மேலும் பல கூறுகள் உப்புக்கு அதன் நிறத்தையும் வாசனையையும் தருகின்றன. வாசனை முக்கியமாக அதன் கந்தக உள்ளடக்கம் காரணமாகும். கனிமத்தில் (Fe<sub>3</sub>S<sub>4</sub> இரும்பு (II, III) சல்பைட்) ஆகியன இருப்பதால், இது பழுப்பு நிற இளஞ்சிவப்பு முதல் இருண்ட வயலட் ஒளி ஊடுருவக்கூடிய படிகங்களை முழுவதுமாக உருவாக்குகிறது. இதை தூளாக மாற்றும் போது அதன் நிறம் ஊதா முதல் இளஞ்சிவப்பாக மாறும்.  
கருப்பு உப்புஆயுர்வேதத்தில் உயர்வாக மதிக்கப்படுகிறது. அதன் உணரப்பட்ட மருத்துவ குணங்களால் ஆயுர்வேத சிகிச்சைகளுக்குப் பயன்படுத்தப்படுகிறது.
# கருப்பு உப்பு

## தயாரிப்பு

கருப்பு உப்பை உற்பத்தி செய்வதற்கான மூலப்பொருள் முதலில் இந்தியா, நேபாளம், பாக்கித்தான் மற்றும் வங்காளதேசம் போன்ற நாடுகளில் உள்ள சுரங்கங்களிலிருந்தும், இமயமலையில் இயற்கையாக உப்பு கிடைக்கும் சில பகுதிகளிலிருந்தும் பாறை உப்புகளாக பெறப்படுகின்றன. மேலும், வட இந்திய உப்பு ஏரியான சாம்பர் ஏரியிலிருந்தும் மற்றும் நேபாளத்தின் முஸ்தாங் மாவட்டம் தித்வானா போன்ற பகுதியில் அமைந்துள்ள உப்பு ஏரிகளில் இருந்தும் இவ்வகை உப்புகள் வெட்டியெடுக்கப் படுகின்றது.  
பாரம்பரியமாக, உப்பு அதன் ஒப்பீட்டளவில் நிறமற்ற மூல இயற்கை வடிவத்திலிருந்து இருண்ட நிறமாக மாற்றப்படுகிறது. இந்த மூல உப்பில் இயற்கையாகக் கலந்துள்ள சோடியம் சல்பேட் உப்புகளை கடுமையான நெடியுடைய ஐதரசன் சல்பைடு மற்றும் சோடியம் சல்பைடாக மாற்றும் ஓர் ஒடுக்க வேதியல் செயல்பாடுகளினால் கருப்பு உப்பாக மாற்றப்பட்டு பின்பு வணிகரீதியாக கருப்பு உப்பு என விற்கப்படுகிறது. இந்த மூல உப்புக்கள் வேதிவினையால் மாற்றப்பட்டு இதனுடன் கரி, சிறிதளவு கடுக்காய், நெல்லிக்காய், ஒரு பீங்கான் ஜாடியில் கற்று புகாமல் அடைத்து வைக்கப்பட்டு, இதனுடன் கரி சேர்த்து மேலும் சிறிய அளவில் சேர்த்து கடுக்காய், நெல்லிக்காய்,தான்றிக்காய், கருவேலம் பட்டை, அல்லது நேட்ரன் எனப்படும் சோடியம் சல்பைடு ஆகியவை சேக்கப்பட்டு ஓர் உலை அல்லது சூளையில் 24 மணி நேரம் எரிக்கப்படுகிறது. இந்த உப்பு வெறிபிடித்தவர்களுக்கு சிகிச்சையளிப்பதற்கும், மற்ற கனிம மற்றும் தாவர பொருட்களுடன் இணைப்பதன் மூலம் பற்பசைகளை உருவாக்குவதற்கும் பயன்படுத்தப்படுகிறது.
# கருப்பு உப்பு

## இதையும் பார்க்க

- இந்துப்பு
# கெய்ரோ பல்கலைக்கழகம்

**கெய்ரோ பல்கலைக்கழகம்** எகிப்தில் உள்ள ஒரு முன்னணிப் பல்கலைக் கழகமாகும். இது 1908 முதல் 1940 வரையான காலப்பகுதியில் **எகிப்தியப் பல்கலைக் கழகம்** எனவும் 1940 முதல் 1952 வரையான காலப்பகுதியில் **மன்னர் புவாட் I பல்கலைக் கழகம்** எனவும் அழைக்கப்பட்டது. இப் பல்கலைக் கழகத்தின் முதன்மை வளாகம் கீசாவில் உள்ளது. இது கெய்ரோவிலிருந்து, நேரே நைல் நதிக்கு குறுக்காக உள்ளது. இது 1908 டிசம்பர் 21 இல் நிறுவப்பட்டது. ;
எவ்வாறாயினும், கெய்ரோவின் பல்வேறு பாகங்களிலும் இது வைக்கப்பட்ட பின்னர் கலைப் பீடத்தின் ஆரம்பம் 1929, ஒக்டோபரில் கீசாவில் அமைக்கப்பட்டது.
அல் அஸார் பல்கலைக் கழகத்திற்கு அடுத்ததாக எகிப்தின் அமைக்கப்பட்ட இரண்டாவது பழமையான உயர்கல்வி நிறுவனம் இதுவாகும். இது எகிப்தியப் பல்கலைக் கழகம் என்ற பெயரில் அரச அனுசரணையுடன் தனிப்பட்ட பிரசைகளின் குழுவினது நிதியில் 1908 ஆம் ஆண்டு ஆரம்பிக்கப்பட்டது. பின்னர், 1925 இல் எகிப்திய மன்னர் புவாட் I இன் கீழ் அரச நிறுனவனமாகியது. 1940 இல் மன்னர் புவாட் I இன் மரணத்தின் நான்கு ஆண்டுகளுக்குப் பின்னர், அவரை கனப்படுத்தும் வகையில் மன்னர் புவாட் I பல்கலைக் கழகம் எனப் பெயர் மாற்றப்பட்டது. 1952 இல் எகிப்தியப் புரட்சிக்குப் பின்னர் மீண்டும் பெயர் மாற்றப்பட்டது. இப்பல்கலைக் கழக பட்டதாரிகளில் மூவர் நோபல் பரிசு பெற்றவர்களாவர். உலகில் மாணவர் உள்வாங்கல் அளவில் 50வது பெரிய பல்கலைக் கழகம் இதுவாகும்.
# கெய்ரோ பல்கலைக்கழகம்

## வரலாறு

உயர்கல்விக்காக ஒரு மையம் தேவை என்ற நோக்கில் 1908 டிசம்பர் 21 இல் இந்த பல்கலைக் கழகம் ஆரம்பிக்கப்பட்டது. பொறியியல் கல்லூரி உட்பட கல்லூரிகளை பல்கலைக்கழகமாக நிறுவும் பல முயற்சிகள் எகிப்திய மற்றும் சூடானிய அரச பிரதிநிதிகளால் மூடப்பட்டன. கெய்ரோ பல்கலைக் கழகம் அல் அஷார் பல்கலைக் கழகம் முதலான மார்க்கப் பல்கலைக் கழகங்களுக்கு மாற்றாக ஐரோப்பிய ஈர்ப்புடனான சிவில் பல்கலைக் கழகமாக நிறுவப்பட்டது. இதனால் முதன்மையான உள்ளூர் மாதிரிப் பல்கலைக்கழகமாக திகழ்ந்தது. 1928 இல் முதல் தொகுதி பெண் மாணவர்கள் இணைக்கப்பட்டனர்.
# கெய்ரோ பல்கலைக்கழகம்

## தரவரிசை

கெயிரோப் பல்கலைக் கழகம் எகிப்தின் முதன்மைப் பல்கலைக் கழகமாகப் பொதுவாக தரவரிசைப் படுத்தப்படுகின்றது. அத்துடன் இது ஆப்பிரிக்காவில் உள்ள முதன்மைப் பல்கலைக் கழகங்களுள் ஒன்றாகும். 2018 ஆம் ஆண்டு QS உலக பல்கலைக் கழகத் தரப்படுத்தலில் இது எகிப்தில் இரண்டாவது பல்கலைக் கழகமாகவும், ஆப்பிரிக்காவில் 7வது பல்கலைக் கழகமாகவும்,உலக அளவில் 481-490 தரத்திலும் இது காணப்பட்டது.  
உலக பல்கலைக் கழக கல்விப்புல தரப்படுத்தலான ARWU தரப்படுத்தலில் 2017 ஆம் ஆண்டில் எகிப்தில் முதலாம் இடத்திலும் , இது மட்டுமே எகிப்தில் தரப்படுத்தலுக்கு உட்படுத்தப்பட்டது, உலக அளவில் 401- 500 தரத்திலும் காணப்பட்டது.
# கெய்ரோ பல்கலைக்கழகம்

## கட்டமைப்பு

கெய்ரோப் பல்கலைக் கழகம், சட்டக் கல்லூரி, மருத்துவக் கல்லூரி ஆகியவற்றை உள்ளடக்கியது. *ஹாசிர் அலைனி* (, Qasr-el-'Ayni) என அழைக்கப்படும் மருத்துவக் கல்லூரியே ஆப்பிரிக்கா மற்றும் மத்திய கிழக்கில் முதலில் ஆரம்பிக்கப்பட்ட மருத்துவக் கல்லூரி ஆகும். இதற்கான முதலாவது கட்டிடத்தை அன்பளிப்புச் செய்தவர் அலைனி பாஷா ஆகும். இப்பல்கலைக் கழகத்தின் முதலாவது தலைவர் பேராசிரியர். அஹ்மெட் லுற்பி எல்-சாயெட் ஆகும். இவர் பதவி வகுத்தது, 1925 முதல் 1941 வரையாகும்.
# கெய்ரோ பல்கலைக்கழகம்

## கட்டமைப்பு

### நோபல் பரிசு பெற்ற பழைய மாணவர்கள்

- நாகூப் மௌபௌஷி, இலக்கியத்துக்கான நோபல்பரிசு 1988இல்
- யாசீர் அரபாத், சமாதானத்திற்கான நோபல்பரிசு 1994 இல்
- மொகமட் எல் பராதீய், சமாதானத்திற்கான நோபல்பரிசு 2005 இல்
# சபர்ணா அருங்காட்சியகம், கொல்கத்தா

**சபர்ணா அருங்காட்சியகம்,** சபர்ணா சங்கரஹசாலா என்றழைக்கப்படுகின்ற, மேற்கு வங்காள மாநிலத்தில் கொல்கத்தா நகரில் உள்ள ஓர் அருங்காட்சியகமாகும். இந்த அருங்காட்சியகமானது சபர்ணா ராய் சவுத்ரி பரிபார் பரிஷத் நிறுவனத்தால் மேம்படுத்தப்பட்டது. ‘ மாணவர்கள் மற்றும் ஆராய்ச்சி அறிஞர்களின் தேவையைப் பூர்த்தி செய்வதற்கும் வரலாற்று மூலப்பொருட்களைப் பாதுகாப்பது குறித்த விழிப்புணர்வை ஏற்படுத்துவதற்கும் இது 2005 ஆம் ஆண்டில் இந்த அருங்காட்சியகம் நிறுவப்பட்டது.
# சபர்ணா அருங்காட்சியகம், கொல்கத்தா

## சேகரிப்புகள்

இந்த அருங்காட்சியகம் அரிய கட்டுரைகள் மற்றும் வரலாற்று தெர்டர்பான வரலாற்று ஆவணங்களையும் காட்சிப்படுத்தியுள்ளது. இது கொல்கத்தாவில் உள்ள பாரிஷாவில் அமைந்துள்ளது. கொல்கத்தா மற்றும் சபர்ணா ராய் சவுத்ரி குடும்பம் ஆகியவற்றைக் குறித்து ஆய்வு செய்யும் ஆராய்ச்சியாளர்களின் தேவைகளை இந்த நிறுவனம் பூர்த்தி செய்கிறது. இந்த குடும்ப அருங்காட்சியகத்தில் 18 மற்றும் 19 ஆம் நூற்றாண்டுகளில் இருந்து வந்த *கபிலதிபத்ராக்கள்* உள்ளிட்டோர் தொடர்பான மற்றும் பிறருடைய அரிய ஆவணங்கள் மற்றும் கட்டுரைகள் உள்ளன: 1794 தேதியிட்ட காவி ராம்பிரசாத் சென் கையொப்பம் இங்குள்ள ஒரு முக்கியமான ஆவணமாகும். இங்குள்ள பொருள்களில் 1840 ஆம் ஆண்டைச் சேர்ந்த ஒரு பெரிய மண் அரிசிப்பானையும் அடங்கும். அந்தப் பானையானது 240 கிலோ தானியத்தை வைக்கும் அளவு திறன் கொண்டதாகும். 1878 ஆம் ஆண்டைச் சேர்ந்த ஒரு உலோக ஹூக்கா, 1795 ஆம் ஆண்டைச் சேர்ந்த ஒரு உலோக மெழுகுவர்த்தி வைக்கும் ஸ்டாண்ட், 1845 ஆம் ஆண்டைச் சேர்ந்த தேதியிட்ட அரைக்கும் கல் போன்றவையும் இங்கு உள்ளன. தபால்தலைகள் மற்றும் நாணயவியல் பிரிவுகளில் அரிய முத்திரைகள், அஞ்சலக முத்திரையின்முதல் நாள் கவர்கள் மற்றும் நாணயங்கள் உள்ளன.  
கொல்கத்தா பிறந்தநாள் வழக்கு தொடர்பாக கொல்கத்தா உயர்நீதிமன்றத்தின் வரலாற்றுத் தீர்ப்பும், இது தொடர்பான நிபுணர் குழு அறிக்கையும் இங்கு காட்சிக்கு வைக்கப்பட்டுள்ளன. அந்த நீதிமன்றத் தீர்ப்பில் ஜாப் சார்னோக் கல்கத்தாவை (கொல்கத்தா) நிறுவியவர் அவர் அல்ல என்றும் ஆகஸ்ட் 24 கல்கத்தா நகரத்தின் பிறந்த நாள் அல்ல என்றும் கூறப்பட்டுள்ளது. சார்னோக்கின் வருகைக்கு முன்பு கொல்கத்தா ஒரு முக்கியமான வர்த்தக மற்றும் மதம் சார்ந்த மையமாக இருந்தது.
# சபர்ணா அருங்காட்சியகம், கொல்கத்தா

## நூலகம்

இந்த அருங்காட்சியகத்தில் அரிய நூல்கள் மற்றும் இதழ்களைக் கொண்ட அரிய நூல் பிரிவு உள்ளது. ஒரு புதிய மூல நூல்களுக்கான ஆவணக்காப்பகமும், டிஜிட்டல் நூலகமும் உள்ளன. கொல்கத்தாவில் இவ்வாறான அமைப்பினைக் கொண்ட முதல் நூலகம் இதுவாகும். மேலும் பொதுமக்கள் இதனை இலவசமாகப் பயன்படுத்தப்படலாம். இங்கு கொல்கத்தா, முகலாய சகாப்தம் மற்றும் சபர்ணா ராய் சவுத்ரி குடும்பத்தின் வரலாற்றோடு தொடர்புடைய ஆவணங்களுடன் உலகெங்கிலும் உள்ள வரலாறு தொடர்பான அரிய நூல்கள், பயணக் குறிப்புகள், இதழ்கள் மற்றும் கருத்தரங்கக் கட்டுரைகள் உள்ளன.
# சபர்ணா அருங்காட்சியகம், கொல்கத்தா

## வெளியீடுகள்

மன்னா பப்ளிகேஷனுடன் இணைந்து இந்த அருங்காட்சியகம் வெளியீடுகளை பதிப்பிப்பதில் ஈடுபட்டுள்ளது. சபர்ணா பார்தா என்ற டாப்ளாய்ட் வடிவிலான இதழ் ஒவ்வோராண்டும் துர்கா பூஜையின்போது வெளியிடப்படுகிறது. பரிஷத்தால் மேற்கொள்ளப்பட்டு வருகின்ற புதிய ஆய்வுகள் உள்ளிட்ட பல செய்திகள் அதில் காணப்படும்.  
அண்மையில் இரண்டு புதிய ஆராய்ச்சி நூல்கள்வெளியிடப்பட்டன. ஒன்று *டாக்டர் சோனாலி முகோபாத்யாய் (முகர்ஜி)* எழுதிய **பங்களா சோட்டோகல்பர் அச்சேனா மஹால்** (ஐ.எஸ்.பி.என் எண் 81-87648-58-9), மற்றொன்று **கதா** (ஐ.எஸ்.பி.என் எண் 81-87648-57-0) என்ற, *தேவர்ஷி ராய் சவுத்ரி* எழுதிய ஒரு தனித்துவமான வினாடி வினா நூலாகும். மேலும் **பபானி** *ராய் சவுத்ரி* எழுதிய **பாங்கியா சபர்ணா கதா / கலிஷேத்ரா காளிகாதாவின்** புதிய திருத்தப்பட்ட மற்றும் விரிவாக்கப்பட்ட பதிப்பு வெளியிடப்பட்டுள்ளது.
# சபர்ணா அருங்காட்சியகம், கொல்கத்தா

## சர்வதேச வரலாறு மற்றும் பாரம்பரிய கண்காட்சி

இந்த அருங்காட்சியகம் ஒவ்வொரு ஆண்டும் பிப்ரவரி மாதத்தில் ஒரு *சர்வதேச வரலாறு மற்றும் பாரம்பரிய கண்காட்சியை* நடத்தஏற்பாடு செய்கிறது. கருத்தரங்குகள், கலாச்சார நிகழ்வுகள் மற்றும் திறந்த வினாடி வினா ஆகியவையும் நான்கு நாள் வருடாந்திர திட்டத்தின் ஒரு பகுதியாக நடத்தப்படுகின்றன. ஒவ்வொரு ஆண்டும் இந்த கண்காட்சிளானது இந்தியாவின் அண்டை நாடு ஒன்றை மையப்படுத்தியதாக அமையும். அந்நாடுகளின் வரலாறு, கலாச்சாரம் மற்றும் இந்தியாவுடனான பாரம்பரிய உறவுகள் மற்றும் இந்தியாவுக்கும் இந்த நாடுகளுக்கும் இடையிலான பரஸ்பர ஒத்துழைப்பு ஆகியவற்றை வெளிப்படுத்த இது உதவுகிறது. 2014 ஆம் ஆண்டில் பங்களாதேஷ், 2015 இல் பூட்டான், 2016 ஆம் ஆண்டில் இலங்கை, 2017 ஆம் ஆண்டில் நேபாளம் என்ற நிலையில் அண்டை நாடுகள் கண்காட்சியின் மையப்பொருளாக அமைந்தது. நேபாள நாட்டு இணைவாக நடத்தப்பட்ட நிகழ்ச்சியில் நேபாள துணைத் தூதரகத்தின் எக்நாராயண் ஆர்யல் கலந்து கொண்டார். . இந்தியாவும் தாய்லாந்தும் ஆயிரக்கணக்கான ஆண்டுகளாக வரலாறு மற்றும் கலாச்சார உறவுகளைப் பகிர்ந்து கொள்கின்றன. சர்வதேச கண்காட்சியின் 2018 ஆண்டு பதிப்பில் தாய்லாந்து  
சப்தர்ஷி என்ற பாரம்பரிய குடும்பம் கையெழுத்து இதழ் *சர்வதேச வரலாறு மற்றும் பாரம்பரிய கண்காட்சியின்* போது வெளியிடப்படுகிறது. தற்போது இந்த பாரம்பரிய இதழி தொகுப்பாசிரியர்களாக தீபக் குமார் ராய் சவுத்ரி மற்றும் தேவர்ஷி ராய் சவுத்ரி ஆகியோர் உள்ளனர்.